**Radim Valchař** (s. 20. huhtikuuta 1989 Karvina, Tšekkoslovakia) on tšekkiläinen jääkiekkoilija, joka pelaa Unkarin Erste Ligan Csikszeredassa. Hän on pelipaikaltaan vasen laitahyökkääjä. Valchař on pelannut urallaan kotimaansa lisäksi myös Pohjois-Amerikassa, Slovakiassa ja Suomessa.

Ura
---

### Seuraura

Valchař on HC Orlován kasvatti. Hän pelasi myöhemmät juniorivuotensa kuitenkin HC Vítkovicessä, jonka A-nuorten paras pistemies ja syöttäjä Valchař oli kaudella 2006–2007 tehoilla 19+23=42. Kevään 2007 pudotuspeleissä hän jakoi Vítkovicen sisäisen piste- ja maalipörssin voiton Jan Káňan kanssa tehoilla 5+3=8. Valchař debytoi kauden aikana myös seuran Extraliga-joukkueessa, jossa hän pelasi yhden runkosarjaottelun.

WHL-joukkue Portland Winterhawks varasi Valchařin koko CHL:n varaustilaisuuden neljäntenä pelaajana kesällä 2007. Hän siirtyi joukkueeseen kaudeksi 2007–2008, jolloin Valchařin tehot 9+15=24 riittivät Winterhawksin sisäisen pistepörssin Tristan Kingin kanssa jaettuun kolmanteen sijaan. Kaudella 2008–2009 hän oli tehoilla 21+20=41 joukkueen toiseksi paras maalintekijä Chris Francisin kanssa ja sijoittui sisäisessä pistepörssissä kolmanneksi.

Kaudeksi 2009–2010 Valchař vaihtoi WHL-seuraansa Lethbridge Hurricanesiin, josta hän palasi kuitenkin kesken kauden kasvattajaseuraansa HC Orlováan pelaamaan Tšekin kolmanneksi korkeinta sarjatasoa 2. Národní Hokejová Ligaa. Kaudella 2010–2011 Valchař oli joukkueen paras maalintekijä 21 osumallaan, kuten myös kevään 2010 pudotuspeleissä kuudella osumallaan. Kaudella 2010–2011 hän jatkoi samalla sarjatasolla HC Karvinan paidassa, mutta Valchař siirtyi kuitenkin kesken kauden lainalle Slovakian toiseksi korkeimmalle sarjatasolle 1. hokejová liga SR:ään HC 46 Bardejovin riveihin. Hän voitti kauden päätteeksi sarjan mestaruuden.

Kaudella 2012–2013 Valchař jatkoi Bardejovissa ja hän oli runkosarjassa joukkueen toiseksi paras pistemies Tomáš Hričinan jälkeen tehoilla 13+25=38. Valchařin kausi päättyi taas mestaruuteen. Kaudeksi 2013–2014 hän siirtyi Ranskan pääsarja Ligue Magnusiin ja Rapaces de Gapin riveihin. Valchař voitti joukkueen sisäisen piste- ja syöttöpörssin tehoilla 12+19=31. Kevään 2014 pudotuspeleissä hän oli Gapin paras pistemies ja maalintekijä tehoilla 5+6=11. Ranskan liigacupissa Valchař oli joukkueen paras pistemies, syöttäjä ja hän jakoi Gapin sisäisen maalipörssin voiton Nicolas Arrossamenan kanssa tehoilla 4+7=11. Valchař voitti myös joukkueen sisäisen tehotilaston lukemalla +7. Maaliskuussa 2014 hän teki vuoden mittaisen jatkosopimuksen Gapin kanssa.

Valchař oli kaudella 2014–2015, kevään 2015 pudotuspeleissä tehoilla 10+8=18 Gapin paras pistemies ja hän jakoi koko liigan maalipörssin voiton joukkuetoverinsa Boštjan Goličičin kanssa. Valchař voitti kauden päätteeksi Ranskan-mestaruuden. Ranskan liigacupissa hän jakoi tehoilla 5+3=8 Gapin sisäisen piste- ja maalipörssin voiton ja playoff-vaiheessa Valchař voitti joukkueen sisäisen piste- ja syöttöpörssin tehoilla 1+4=5. Kaudeksi 2015–2016 hän siirtyi vuoden mittaisella sopimuksella Mestis-joukkue Kajaanin Hokkiin. Valchařin sopimus kuitenkin purettiin hänen omasta aloitteestaan lokakuussa 2015. Muutamaa päivää myöhemmin hän palasi Ranskan Ligue Magnusiin ja teki loppukauden kattavan sopimuksen nousijajoukkue Boxers de Bordeaux'n kanssa. Valchař voitti kevään 2016 karsintasarjassa joukkueen sisäisen tehotilaston lukemalla +6.

### Maajoukkueura

Valchař pelasi alle 20-vuotiaiden MM-kilpailuissa vuonna 2009 sekä alle 18-vuotiaiden MM-kilpailuissa vuonna 2007, joissa hän oli Tšekin paras maalintekijä kolmella osumallaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | HC Vítkovice | ČEL | 1 | 0 | 0 | 0 | 0 | - | - | - | - | - | U18 | 6 | 3 | 0 | 3 | 2 |
| 2007–2008 | Portland Winterhawks | WHL | 72 | 9 | 15 | 24 | 55 | - | - | - | - | - |
| 2008–2009 | Portland Winterhawks | WHL | 67 | 21 | 20 | 41 | 22 | - | - | - | - | - | JMM | 6 | 0 | 1 | 1 | 2 |
| 2009–2010 | Lethbridge Hurricanes | WHL | 13 | 2 | 3 | 5 | 6 | - | - | - | - | - |
|  | HC Orlová | Tšekki II | - | - | - | - | - | 7 | 3 | 4 | 7 | 4 |
| 2010–2011 | HC Orlová | Tšekki II | 36 | 21 | 9 | 30 | 42 | 9 | 6 | 2 | 8 | 0 |
| 2011–2012 | HC Karvina | Tšekki II | 12 | 7 | 6 | 13 | 4 | - | - | - | - | - |
|  | HC 46 Bardejov | Slovakia I | 4 | 3 | 2 | 5 | 2 | 13 | 2 | 2 | 4 | 6 |
| 2012–2013 | HC 46 Bardejov | Slovakia I | 43 | 13 | 25 | 38 | 10 | - | - | - | - | - |
| 2013–2014 | HC Gap | Ranska | 26 | 12 | 19 | 31 | 4 | 8 | 5 | 6 | 11 | 2 |
| 2014–2015 | HC Gap | Ranska | 26 | 5 | 13 | 18 | 30 | 17 | 10 | 8 | 18 | 20 |
| 2015–2016 | Hokki | Mestis | 11 | 2 | 6 | 8 | 0 | - | - | - | - | - |
|  | Bordeaux GHC | Ranska | 19 | 5 | 6 | 11 | 4 | - | - | - | - | - |
| 3 kautta | yhteensä | Ranska | 71 | 22 | 38 | 60 | 38 | 25 | 15 | 14 | 29 | 22 |
| 1 kausi | yhteensä | Mestis | 11 | 2 | 6 | 8 | 0 | - | - | - | - | - |
| 1 kausi | yhteensä | ČEL | 1 | 0 | 0 | 0 | 0 | - | - | - | - | - |

Lähteet
-------

* Radim Valchař The Internet Hockey Databasessa (englanniksi)
* Radim Valchař *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Radim Valchař *Elite Prospects*. Everysport Media Group AB.  (englanniksi)
2. ↑  Radim Valchař The Internet Hockey Databasessa (englanniksi)
3. ↑  Radim Valchar reste gapençais, imminent pour Roman Vondracek. *Les Rapaces de Gap*.  17.3.2014. Viitattu 9.5.2015. (ranskaksi)
4. ↑  Hokki julkisti ensi kauden pelaajarunkonsa - Ranskan mestari linnapaitaan  8.5.2015. Jatkoaika.com. Viitattu 9.5.2015.
5. ↑  Hokin hyökkäyksessä muutoksia - Anttila sisään, Valchar ulos  22.10.2015. Jatkoaika.com. Viitattu 23.10.2015.
6. ↑  Mestiksen jättänyt tshekkitaituri löysi itselleen uuden seuran  26.10.2015. SuomiKiekko. Viitattu 15.11.2015.